روسییالی ژورنالیستلر روسییا خاریجی ایشلر ناظیرلیینین رسمی نمایندهسی مارییا زاخارووانین کلینتون حاقیندا ادعالارینی یالان چیخاراجاق فاکت آشکار ائدیبلر.
آخار. آذ خبر وئریر کی، اوکتیابرین ۳۰-دا زاخارووا «روسییا ۱» تلویزییاسیندا هیللاری کلینتونون دؤولت کاتیبی اولدوغو دؤنمده اوسامه بن لادنین آغ ائوده قبول ائدیلدیینی بیلدیریب. زاخارووا بونا اساس ثبوت کیمی بن لادنله کلینتونون بیر مدت اؤنجه یاییلمیش فوتوسونو گؤستریب. خاریجی ایشلر ناظیرلییی نمایندهسی آمریکانین بونونلا گلوبال تروریزمه ایسپونسورلوق ائتدیینی سؤیلهییب.
روسییالی ژورنالیستلر ایسه زاخارووانین یالان دئدیینی بیلدیریبلر. اونلارین سؤزلرینه گؤره، زاخارووانین ادعا ائتدیی فوتو اصلینده ساختادیر. بئله کی، بو فوتودا اصلینده ال قایدنین کئچمیش لیدری اوسامه بن لادن یوخ، هیندیستانلی موغننی شوبخاشیشم موخرجی دایانیب. موخرجینین یئرینه بورایا سونرادان بن لادنین گؤرونتوسو مونتاژ ائدیلیب.
azb_Arab azb_Arab azb_Arab